b'\n_START_ARTICLE_\nIsabelle Pedersen\n_START_PARAGRAPH_\nIsabelle Pedersen (s. 27. tammikuuta 1992 Bergen) on norjalainen pika-aitajuoksija._NEWLINE_Alle 18-vuotiaiden MM-kisoissa 2009 Pedersen voitti kultaa ajalla 13,23 (76,2 cm:n aidat). Samalla h\xc3\xa4n otti Norjan kaikkien aikojen ensimm\xc3\xa4isen maailmanmestaruuden alle 18-vuotiaiden MM-kilpailuissa. H\xc3\xa4nen aikansa oli alle 18-vuotiaiden kaikkien aikojen tilastoissa kolmanneksi nopein. Alle 20-vuotiaiden EM-kilpailuissa 2009 h\xc3\xa4n sijoittui toiseksi ajalla 13,49._NEWLINE_Alle 20-vuotiaiden MM-kisoissa 2010 Pedersen voitti kultaa ajalla 13,30. Samalla h\xc3\xa4n rikkoi Christina Vukicevicin hallussa pit\xc3\xa4m\xc3\xa4n Norjan nuorten enn\xc3\xa4tyksen. Pariisin EM-hallikisoissa 2011 Pedersen debytoi aikuisten arvokisoissa karsiutuen 60 metrin aitojen alkueriss\xc3\xa4. Tallinnan alle 20-vuotiaiden EM-kilpailuissa 2011 h\xc3\xa4n sijoittui toiseksi ajalla 13,37._NEWLINE_Pedersen karsiutui 100 metrin aitajuoksun alkueriss\xc3\xa4 Helsingin EM-kilpailuissa 2012. Seuraavana vuonna h\xc3\xa4n karsiutui G\xc3\xb6teborgin EM-hallikisoissa 60 metrin aitajuoksun v\xc3\xa4lieriss\xc3\xa4. H\xc3\xa4n voitti 100 metrin aitajuoksun alle 23-vuotiaiden Euroopan-mestaruuden Tampereella ajalla 13,12. Moskovan MM-kilpailuissa 2013 ja Z\xc3\xbcrichin EM-kilpailuissa 2014 h\xc3\xa4n karsiutui alkueriss\xc3\xa4._NEWLINE_Pedersen sijoittui Prahan EM-hallikilpailuissa viidenneksi 60 metrin aitajuoksussa ajalla 7,96. Pekingin MM-kisoissa 2015 h\xc3\xa4n eteni 100 metrin aitajuoksun v\xc3\xa4lieriin. H\xc3\xa4n karsiutui loppukilpailusta enn\xc3\xa4tysajallaan 12,86. Vuonna 2016 h\xc3\xa4n karsiutui v\xc3\xa4lieriss\xc3\xa4 sek\xc3\xa4 Amsterdamin EM-kilpailuissa ett\xc3\xa4 Rio de Janeiron olympialaisissa. H\xc3\xa4n sijoittui 60 metrin aitajuoksussa viidenneksi Belgradin EM-hallikilpailuissa 2017. H\xc3\xa4n karsiutui 100 metrin aitajuoksun v\xc3\xa4lieriss\xc3\xa4 Lontoon MM-kilpailuissa 2017. H\xc3\xa4n sijoittui kuudenneksi Birminghamin sis\xc3\xa4ratojen MM-kilpailuissa 2018 ajalla 7,94. Berliinin EM-kilpailuissa 2018 h\xc3\xa4n karsiutui v\xc3\xa4lieriss\xc3\xa4._NEWLINE_Pedersen juoksi 100 metrin aitajuoksuenn\xc3\xa4tyksens\xc3\xa4 12,72 s Lontoossa 22. hein\xc3\xa4kuuta 2018. 60 metrin aidat h\xc3\xa4n on juossut hallissa aikaan 7,86 Birminghamin MM-hallikisojen v\xc3\xa4lier\xc3\xa4juoksussa 3. maaliskuuta 2018.'